KOMISIJOS REGLAMENTAS (EB) Nr. 442/2008
2008 m. gegužės 22 d.
dėl ryžių importo licencijų išdavimo laikantis tarifinių kvotų, kurias Reglamentu (EB) Nr. 1529/2007 leista naudoti 2008 m. gegužės mėn.
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 29 d. Tarybos reglamentą (EB) Nr. 1785/2003 dėl bendro ryžių rinkos organizavimo (1),
atsižvelgdama į 2006 m. rugpjūčio 31 d. Komisijos reglamentą (EB) Nr. 1301/2006, nustatantį žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (2), ypač į jo 7 straipsnio 2 dalį,
atsižvelgdama į 2007 m. gruodžio 21 d. Komisijos reglamentą (EB) Nr. 1529/2007, leidžiantį naudoti AKR valstybių, priklausančių Cariforum regiono valstybėms, ir užjūrio šalių bei teritorijų (UŠT) kilmės ryžių importo kvotas ir numatantį jų administravimą (3), ypač į jo 4 straipsnio 1 dalį,
kadangi:
(1)
Reglamentu (EB) Nr. 1529/2007 2008 m. buvo leista naudoti AKR valstybių, priklausančių Cariforum regiono valstybėms, kilmės 187 000 tonų ryžių metinę tarifinę importo kvotą, išreikštą lukštentų ryžių ekvivalentu (eilės numeris 09.4219), Nyderlandų Antilų ir Arubos kilmės 25 000 tonų ryžių tarifinę importo kvotą, išreikštą lukštentų ryžių ekvivalentu (eilės numeris 09.4189) ir mažiausiai išsivysčiusių UŠT kilmės 10 000 tonų ryžių tarifinę importo kvotą, išreikštą lukštentų ryžių ekvivalentu (eilės numeris 09.4190).
(2)
Reglamento (EB) Nr. 1529/2007 1 straipsnio 1 ir 2 punktuose nurodytų kvotų laikotarpio antroji dalis yra gegužės mėnuo.
(3)
Iš pranešimo, pateikto remiantis Reglamento (EB) Nr. 1529/2007 6 straipsnio a punktu, paaiškėjo, kad pagal to paties reglamento 2 straipsnio pirmą pastraipą per gegužės mėn. pirmąsias 2008 m. septynias mėn. darbo dienas pateiktose kvotos, kurios eilės numeris yra 09.4219, paraiškose nurodyti kiekiai, išreikšti lukštentų ryžių ekvivalentu, viršija tam laikotarpiui numatytą kiekį. Todėl kiekį, kuriam galima išduoti importo licencijas, reikėtų nustatyti pagal prašomam kiekiui taikomą paskirstymo koeficientą.
(4)
Iš minėto pranešimo taip pat paaiškėjo, kad pagal to paties reglamento 2 straipsnio pirmą pastraipą, pagal Reglamento (EB) Nr. 1529/2007 per septynias pirmąsias 2007 m. gegužės mėn. darbo dienas pateiktose kvotų, kurių eilės numeriai yra 09.4189 - 09.4190, paraiškose nurodyti kiekiai, išreikšti lukštentų ryžių ekvivalentu, yra mažesni (arba lygūs) už tam laikotarpiui numatytą kiekį.
(5)
Todėl remiantis Reglamento (EB) Nr. 1529/2007 4 straipsnio 1 dalimi reikėtų nustatyti visą kitai kvotos galiojimo laikotarpio daliai skirtą kiekį,
PRIĖMĖ ŠĮ REGLAMENTĄ:
1 straipsnis
1. Pagal ryžių importo licencijų paraiškas, pateiktas per penkias pirmąsias 2008 m. gegužės mėn. dienas, laikantis Reglamente (EB) Nr. 1529/2007 nustatytų kvotos, kurios eilės numeris yra 09.4219, licencijos prašomam kiekiui importuoti išduodamos pritaikius šio reglamento priede nurodytus paskirstymo koeficientus.
2. Reglamente (EB) Nr. 1529/2007 numatytų kvotų, kurių eilės numeriai 09.4219 - 09.4189 - 09.4190, galiojimo laikotarpio daliai skirtas kiekis nustatytas šio reglamento priede.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2008 m. gegužės 22 d.